Рәсимә Гарифуллинаның 65 яшьлек юбилеена багышланган кичә җыр-моң белән үрелеп барды (ФОТО)

	27 апрельдә Балык Бистәсе районы, Балтач авылында танылган шагыйрә Рәсимә Гарифуллинаның 65 яшьлек юбилеена багышланган “Сез булганга якты минем күңел, сез булганга җирдә мин яшим” дип аталган әдәби-музыкаль кичә узды. Юбилярны котларга Татарстан Язучылар берлеге рәисе урынбасары Рифат Җамал, әдәби тәнкыйтьче, галим Тәлгат Галиуллин, каләмдәше Фәүзия Солтан, яшь язучы Алинә Бикмуллина, яшь шагыйрә Дания Нәгыйм килгәннәр иде. 	 Кичә Рәсимә Әхмәтзакир кызы шигырьләре һәм моңлы җырлар белән үрелеп барды.  Рәсимә Гарифуллина Балтач (Юлсубино) авылында дөньяга килә. Түбән Тегермәнлек һәм Югары Тегермәнлек мәктәпләрендә белем ала. Пермь шәһәрендә хәрби заводта эшли. Берүк вакытта Казан Дәүләт Университетының журналистика факультетында укый. 1991 елда Саратов шәһәрендәге Идел буе иҗтимагый-сәяси институтны тәмамлый.  
	Дания НӘГЫЙМ	
Матбугат.ру

	№ --- | 29.04.2023	


